Hantu Kuat Ketawa

Hantu Kuat Ketawa ialah sebuah filem komedi seram Malaysia 2022 arahan dan skrip oleh Mawi. Filem ini ditayangkan pada 27 Januari 2022 di Astro First.

Sinopsis
Mengisahkan tentang sekumpulan ‘scammer’ yang dikenali sebagai Engkau Scam amat dikehendaki oleh pihak berkuasa. Mereka cuba melarikan diri dan bersembunyi di dalam sebuah hutan. Dalam tempoh persembunyian, mereka sering diganggu oleh entiti misteri dan suara ketawa yang tidak henti-henti sehinggakan mereka sendiri seakan-akan dirasuk oleh hantu ketawa. Akibatnya, mereka akan ketawa tanpa henti tanpa sebab.

Pelakon
 Saiful Apek sebagai Amirul
 Along Cham sebagai Nizam
 Syanie Hisham sebagai Aminah
 Zarina Anjoulie sebagai Nilam
 Anas Tahir sebagai Sepat
 Mawi sebagai Orang Masjid Kutip Hutang
 Johan As'ari sebagai Pembaca Berita 
 Zalif Sidek sebagai ahli Geng Man
 Kefli Idir sebagai Pegawai Polis
 Deen Maidin sebagai Mangsa Scammer
 Man Raja Lawak sebagai Man
 Imam Muda Asyraf sebagai Mangsa Scammer

Penerbitan
Hantu Kuat Ketawa diarahkan oleh Mawi dan filem kedua arahannya selepas Tiada Tajuk (2019). Untuk filem ini, Mawi berkata, beliau lebih mementingkan aspek komersial kerana sasaran penonton di Astro First amat berbeza berbanding di pawagam. Menurutnya, tajuk asal filem ini ialah The Scammer Ghost, namun ditukar kepada Hantu Kuat Ketawa kerana disifatkan "lebih mesra kanak-kanak".

Keluaran
Hantu Kuat Ketawa dikeluarkan pada 27 Januari 2022 di Astro First tanpa ditayangkan di pawagam. Filem ini berjaya menduduki carta 5 teratas Astro First.

Namun, tidak lama selepas ia dikeluarkan, salinan filem ini telah menjadi mangsa rompakan digital.  

Rujukan

Pautan luar


Kategori:Filem 2022
Kategori:Filem Malaysia tahun 2022
Kategori:Filem seram Malaysia
Kategori:Filem komedi Malaysia
Kategori:Filem arahan Mawi